สนามกีฬาเฉลิมพระเกียรติ บางมด

สนามกีฬาเฉลิมพระเกียรติ บางมด เป็นสนามที่สามารถใช้ได้ในกีฬาหลายประเภท อาทิ เทนนิส, ฟุตบอล, ว่ายน้ำ, เทเบิลเทนนิส, วอลเลย์บอล, ตะกร้อ, บาสเกตบอล, ยูโด, แบดมินตัน, เทควันโด, มวย, ลีลาศ โดยตั้งอยู่ในเขตทุ่งครุ กรุงเทพมหานคร ประเทศไทย โดยปัจจุบันเป็นสนามเหย้าของสโมสรฟุตบอลบางกอก ทีมจากไทยลีก 2 และ โรงเรียนกีฬาจังหวัดกรุงเทพมหานคร ในไทยวีเมนส์ลีก โดยมีความจุประมาณ 8,000 ที่นั่ง ศูนย์กีฬาเฉลิมพระเกียรติ เดิมชื่อ ศูนย์เยาวชนบางมด สังกัดกองนันทนาการ สำนักสวัสดิการสังคม กรุงเทพมหานคร ที่ตั้งถนนพุทธบูชา แขวงบางมด เขตทุ่งครุ กรุงเทพมหานคร เป็นพื้นที่สำนักงานทรัพย์สินส่วนพระมหากษัตริย์ ขนาดพื้นที่ 53 ไร่ และเมื่อวันที่ 12 กุมภาพันธ์ พ.ศ. 2531 ได้มีโครงการเฉลิมพระเกียรติพระบาทสมเด็จพระเจ้าอยู่หัว ในวโรกาส ทรงเจริญพระชนมายุครบ 5 รอบ โดยได้มีการก่อสร้างอาคารเพิ่มเติม เช่น สระว่ายน้ำ อาคารหอพักนักกีฬา ต่อมาวันที่ 4 มีนาคม พ.ศ.2541 จนถึงปัจจุบันได้เปลี่ยนบทบาทหน้าที่เดิม จากศูนย์เยาวชนเป็นศูนย์กีฬาเฉลิมพระเกียรติ สังกัดกองการกีฬา สำนักวัฒนธรรมกีฬา และการท่องเที่ยว ศูนย์กีฬาเฉลิมพระเกียรติ หรือศูนย์กีฬาบางมด เป็นศูนย์กีฬาขนาดใหญ่ของ กทม. โดยรวมถึง โรงเรียนฝึกอาชีพ พิพิธภัณฑ์เด็ก และสนามกีฬา โดยในปีงบประมาณ 67 ได้งบมาปรับปรุงโรงยิมทั้ง 4 โรงยิม อาทิ คอร์ทแบดมินตันที่เปลี่ยนพื้นสนามใหม่ ติดไฟใหม่เพิ่มความสว่าง ดำเนินการปรับปรุงสกอร์บอร์ดและไฟส่องสว่างภายในสนามฟุตบอล สนามปิงปอง เทควันโด ปรับปรุงพื้นปาเก้ โรงยิมอเนกประสงค์ที่เล่นได้ทั้ง วอลเลย์บอล บาสเก็ตบอล ฟุตซอล ในส่วนสนามกีฬาด้านนอกปรับปรุงพื้นสนามใหม่พร้อมสร้างหลังคาครอบคลุมสนาม ทำให้เล่นได้ตลอดวันในทุกสภาพอากาศ ไม่ร้อนอีกต่อไป และยังเป็นพื้นที่อเนกประสงค์เล่นได้หลากหลายกีฬาและจัดกิจกรรมต่าง ๆ ได้ ถือเป็นการปรับปรุงใหม่ที่ทำให้ใช้พื้นที่ได้อย่างคุ้มค่าใ นส่วนลู่วิ่งภายในสนามเป็นยางสังเคราะห์ มีการปรับปรุงครั้งล่าสุดในเดือน มีนาคม 2561 ใช้เป็นระบบ Full PUR สวยงามและได้มาตฐานสากล (IAAF) สโมสรฟุตบอลบางกอก เอฟซี ดำเนินการติดตั้งเก้าอี้ในอัฒจันทร์ฝั่งไม่มีหลังคา(ประตู 4) สำหรับผู้เข้าชมการแข่งขันฟุตบอลร่วมถึงเพื่อประโยชน์ต่อผู้ใช้บริการในการจัดกิจกรรมอื่นๆ ของศูนย์กีฬาเฉลิมพระเกียรติบางมด ซึ่งจะดำเนินการติดตั้งจำนวนทั้งสิ้น 1,600 ตัว โดยจะทันในช่วงเปิดฤดูกาล 2025/26 เพื่อให้ผู้ชมได้ชมฟุตบอลอย่างสะดวกสบายและยกระดับการจัดการอย่างเป็นมืออาชีพ อ้างอิง